સિઝેરિયન બાદ જે જગ્યાએ ટાંકા લાગેલા હોય છે, તે ક્યારેક-ક્યારેક ખુલવા લાગે છે. જો આપની સાથે આવી કોઈ સમસ્યા થાય છે, તો ગભરાવો નહીં. તબીબનો સંપર્ક કરો. જો નિશાન ખુલે છે, તો તે જગ્યામાંથી લોહી, પરૂ આવવાનું શરૂ થઈ જાય છે. જો તેનો જલ્દીથી ઇલાજ ન કરવામાં આવે, તો ઇન્ફેક્શન થઈ શકે છે. ઘરનાં કામકાજ, એક્સરસાઇઝ, સેક્સ જેવી શારીરિક ગતિવિધિઓનાં કારણે આવી સમસ્યા થાય છે. તેથી સિઝેરિયન બાદ થોડાક દિવસ સુધી ઘરનાં કામકાજ તથા સેક્સ કરવાથી બચો.